90  שנות ‎ מאבק ‎ למען ‎ שני ‎ העמים‎ 

נמשיך ‎ במערכות ‎ נגד ‎ הכיבוש ‎ והפאשיזם, ‎ לשלום ‎ ולסוציאליזם.‎ 


המפלגה ‎ הקומוניסטית ‎ הישראלית‎ 

אירוע ‎ חגיגי‎ 

במלאות ‎ 90  שנה ‎ ל״סוד ‎ המפלגה‎ 
ייערך ‎ במוצ״ש, ‎ 7  בנובמבר,‎ 
במרכז ‎ הקונגרסים ‎ במבואות ‎ חיפה,‎ 
ההתכנסות ‎ בשעה ‎ 18.00,‎ 
בתוכנית: ‎ דברים,‎ 

תוכנית ‎ אמנותית ‎ עשירה‎ 

הסעות:‎ 

16.00  -  יפו, ‎ ליד ‎ גן ‎ השניים,‎ 
1 6.1 0  -  ת"א,רחוב ‎ הרצל ‎ פינת ‎ דרך ‎ ׳פו־ת״א,‎ 
16.30  -  ת״א, ‎ דרך ‎ נמיר ‎ פינת ‎ ארלוזורוב,‎ 
15.45  -  ירושלים, ‎ בנייני ‎ האומה.‎ 
הרשמה ‎ מוקדמת ‎ לנסיעה: ‎ בטלי ‎ 5201416-050 
בדוא״ל ‎ 9.11׳ו1.0>31ורו@0)ח1‎ 


בסניפי ‎ המפלגה ‎ הקומוניסטית ‎ הישראלית ‎ ברחבי ‎ הארץ‎ 
נשלמות ‎ ההכנות ‎ לאירוע ‎ החגיגי ‎ לציון ‎ 90  שנה ‎ לייסודה,‎ 
שיתקיים ‎ בחיפה ‎ במוצ״ש, ‎ 7  בנובמבר‎ (פרטים ‎ -  במודעה).‎ 

לאחר ‎ דברי ‎ פתיחה, ‎ שתשא ‎ תמר ‎ גוז׳נסקי, ‎ חברת ‎ הלשכה‎ 
הפוליטית, ‎ ישא ‎ דברים ‎ מזכ״ל ‎ המפלגה, ‎ מוחמר ‎ נפאע.‎ 
אורחים ‎ מהארץ ‎ ומחו״ל ‎ יביאו ‎ את ‎ ברכותיהם ‎ למק״י, ‎ לרגל‎ 
חגה, ‎ ובתוכנית ‎ האמנותית ‎ יטלו ‎ חלק ‎ משוררים ‎ וזמרים.‎ 

עד ‎ כה ‎ אישרו ‎ את ‎ בואם ‎ לכנס ‎ החגיגי ‎ נציגים ‎ של ‎ שבע‎ 
מפלגות ‎ אחיות: ‎ מפלגה ‎ העם ‎ הפלסטינית, ‎ המפלגה‎ 
הקומוניסטית ‎ הקובנית, ‎ המפלגה ‎ הקומוניסטית ‎ של ‎ יוון,‎ 
המפלגה ‎ הקומוניסטית ‎ הצרפתית, ‎ מפלגת ‎ אק״ל ‎ מקפריסין,‎ 
המפלגה ‎ הקומוניסטית ‎ של ‎ תורכיה, ‎ והמפלגה ‎ הקומוניסטית‎ 
של ‎ בוהמיה ‎ ומורביה ‎ (צ׳כיה).‎ 

ממשל ‎ אובאמח ‎ נגרר ‎ אחרי ‎ נתניהו‎ 

הדברים ‎ שאמרה ‎ הילארי ‎ קלינטון, ‎ שרת ‎ החוץ ‎ של ‎ ארצות-‎ 
הברית, ‎ במהלך ‎ ביקורה ‎ בישראל ‎ בסוף ‎ השבוע ‎ שעבר,‎ 
מלמדים, ‎ כי ‎ ממשל ‎ אובאמה ‎ מיישר ‎ קו ‎ עם ‎ העמדות ‎ מכשילות‎ 
ההסדר, ‎ שנוקטת ‎ ממשלת ‎ נתניהו-ברק-ליברמן.‎ 

קלינטון ‎ הכריזה, ‎ כי ‎ עמדת ‎ נתניהו ‎ בדבר ‎ משא-ומתן ‎ "ללא‎ 
תנאים ‎ מוקדמים" ‎ היא ‎ העמדה ‎ הנכונה, ‎ שתוביל ‎ לחידוש‎ 
המו״מ. ‎ בכך ‎ מתעלמת ‎ קלינטון ‎ מדרישתה ‎ המוצדקת ‎ של‎ 
הרשות ‎ הפלסטינית ‎ להכיר ‎ ברציפות ‎ הדיונים ‎ המתקיימים ‎ מאז‎ 
1993, ‎ ולהמשיך ‎ במו״מ ‎ מהמקום ‎ שבו ‎ הופסק.‎ 

חמורה ‎ ביותר ‎ הייתה ‎ ההתייצבות ‎ של ‎ קלינטון ‎ לימין‎ 
התנגדות ‎ נתניהו ‎ להקפאת ‎ ההתנחלויות. ‎ קלינטון ‎ טענה, ‎ כי‎ 
מעולם ‎ לא ‎ הייתה ‎ הקפאת ‎ ההתנחלויות ‎ תנאי ‎ למו״מ, ‎ וכי‎ 
הנושא ‎ יידון ‎ במסגרת ‎ ההידברות ‎ הישראלית-פלסטינית.‎ 

בהסכמי ‎ אוסלו ‎ ישנו ‎ סעיף ‎ הקובע, ‎ כי ‎ עתיד ‎ ההתנחלויות‎ 
יידון ‎ במו״מ, ‎ ולא ‎ הקפאתן. ‎ לעומת ‎ זאת, ‎ מתעלמת ‎ קלינטון‎ 
מסעיף ‎ מפורש ‎ בתוכנית ‎ ״מפת ‎ הדרכים״ ‎ (2002), ‎ שממשלת‎ 
שרון ‎ הסכימה ‎ לה, ‎ אשר ‎ קובע: ‎ כבר ‎ בשלב ‎ הראשון, ‎ שהיה‎ 
אמור ‎ להתבצע ‎ ב-2003, ‎ תקפיא ‎ ישראל ‎ את ‎ כל ‎ הבנייה‎ 
בהתנחלויות ‎ ותפרק ‎ את ‎ כל ‎ המאחזים ‎ החדשים.‎ 

התייצבות ‎ ממשל ‎ אובאמה ‎ לימין ‎ נתניהו ‎ היא ‎ מתכון‎ 
לאסון.‎ 


זכויות ‎ אזרח‎ /2‎ 


סיעת ‎ חד״ש ‎ באי-אמון ‎ בממשלה:‎ 

הפעלת ‎ מסתערבים ‎ מסמנת‎ 
את ‎ האזרחים ‎ הערבים ‎ כאויב‎ 

ח״כ ‎ חנא ‎ סו״ד, ‎ יו״ר ‎ סיעת ‎ חד״ש, ‎ העלה ‎ ב-26.10 ‎ הצעה‎ 
לאי-אמון ‎ בממשלה ‎ בנושא ‎ הפעלתה ‎ של ‎ יחידת ‎ מסתערבים‎ 
מיוחדת ‎ בקרב ‎ האזרחים ‎ הערבים ‎ בישראל.‎ 

סוייד ‎ הגדיר ‎ את ‎ הודעתו ‎ של ‎ מפכ״ל ‎ המשטרה ‎ על ‎ הקמת‎ 
היחידה ‎ המיוחדת ‎ כצעד ‎ מסוכן. ‎ בצעד ‎ זה ‎ אומרת ‎ המשטרה,‎ 
כי ‎ היא ‎ מתייחסת ‎ אל ‎ היישובים ‎ הערביים ‎ כאל ‎ שטחים ‎ שיש‎ 
בהם ‎ כיבוש, ‎ ורואה ‎ באזרחים ‎ הערבים ‎ בישראל ‎ תושבים‎ 
בשטח ‎ כבוש.‎ 

הצעד ‎ של ‎ הקמת ‎ יחידת ‎ המסתערבים, ‎ הוסיף ‎ סוייד, ‎ הוא‎ 
בגדר ‎ תיוג ‎ גזעני-קולוניאלי ‎ של ‎ האזרחים ‎ הערבים, ‎ המוצגים‎ 
כולם ‎ כחשודים. ‎ זו ‎ פרקטיקה ‎ הנהוגה, ‎ למשל, ‎ בארצות-‎ 
הברית ‎ בהתייחסות ‎ של ‎ המשטרה ‎ לאזרחים ‎ האפרו-‎ 
אמריקאיים.‎ 

לפני ‎ עשור, ‎ עשתה ‎ תחנת ‎ הטלוויזיה ‎ ניסוי: ‎ היא‎ 

שכרה ‎ מכונית ‎ מדגם ‎ מרצדס ‎ עבור ‎ שלושה ‎ אפרו-אמריקאים.‎ 
השלושה ‎ נסעו ‎ ברחבי ‎ העיר ‎ ולא ‎ עשו ‎ דבר. ‎ אך ‎ מצלמת‎ 
הטלוויזיה ‎ הראתה, ‎ כי ‎ הם ‎ נעצרו ‎ שלוש ‎ פעמים ‎ בידי ‎ שוטרים‎ 
בלא ‎ שעברו ‎ עבירה ‎ כלשהי. ‎ בארה״ב ‎ המציאו ‎ כינוי ‎ של‎ 
עבירה, ‎ הבא ‎ להמחיש ‎ את ‎ המצב‎ :  :>[8130 ‎ 11¥111£ס.‎ 

סוייד ‎ הדגיש, ‎ כי ‎ הקמת ‎ יחידה ‎ מיוחדת, ‎ במטרה ‎ לפעול ‎ רק‎ 
בקרב ‎ קבוצה ‎ אתנית ‎ מסוימת, ‎ היא ‎ פגיעה ‎ חמורה ‎ באושיות‎ 
הדמוקרטיה, ‎ בכבוד ‎ האדם ‎ ובזכויות ‎ האזרח ‎ הבסיסיות.‎ 

המשטרה, ‎ האשים ‎ סוייד ‎ אינה ‎ מטפלת ‎ כראוי ‎ בגילויי‎ 
האלימות ‎ המחריפה ‎ ביישובים ‎ הערביים. ‎ בהקשר ‎ זה ‎ הזכיר‎ 
את ‎ התעלמות ‎ המשטרה ‎ מירי ‎ מכלי ‎ נשק ‎ מורשים ‎ במהלך‎ 
חתונות. ‎ הירי ‎ הזה ‎ כבר ‎ גבה ‎ קורבנות. ‎ נוסף ‎ לכך, ‎ המשטרה‎ 
אינה ‎ מגלה ‎ עניין ‎ בתופעה ‎ החמורה ‎ של ‎ אלימות ‎ כלפי ‎ ראשי‎ 
מועצות ‎ מקומיות, ‎ או ‎ באלימות ‎ בקרב ‎ בני ‎ נוער.‎ 

סוייד ‎ האשים, ‎ שגם ‎ הצבא ‎ שותף ‎ להתייחסות ‎ הגזענית ‎ כלפי‎ 
האזרחים ‎ הערבים. ‎ בהקשר ‎ זה ‎ הזכיר ‎ את ‎ התרגיל ‎ הצבאי,‎ 
שנערך ‎ לאחרונה, ‎ ואשר ‎ במהלכו ‎ הייתה ‎ הדמיה ‎ של‎ 
׳התפרעות ‎ על ‎ רקע ‎ ביטחוני׳ ‎ בוואדי ‎ עארה.‎ 

במעגל ‎ האלימות ‎ של ‎ כוחות ‎ המשטרה ‎ נמצאים ‎ גם‎ 
המתפללים ‎ המוסלמים ‎ במסגד ‎ אל ‎ אקצה ‎ בירושלים. ‎ סוייד‎ 
התריע ‎ מפני ‎ פרובוקציות ‎ כגון ‎ תפילה ‎ של ‎ יהודים ‎ ברחבת‎ 
המסגד, ‎ העלולות ‎ לגרור ‎ לעימותי ‎ דמים.‎ 
מסתערבים ‎ באום ‎ אל־פחם‎ 

בדיון ‎ על ‎ הצעת ‎ אי-האמון, ‎ סיפר ‎ ח״ב ‎ עפו ‎ עגבריה‎ 
(חד״ש) ‎ על ‎ ניסיונם ‎ של ‎ תושבי ‎ אום ‎ אל-פחם ‎ עם ‎ מסתערבים.‎ 
כאשר ‎ היחידות ‎ המיוחדות ‎ (יס״ם) ‎ ליוו ‎ את ‎ מרזל ‎ וייתר‎ 
הכהניסטים, ‎ שביקשו ‎ לבצע ‎ פרובוקציה ‎ באום ‎ אל-פחם,‎ 
קבוצה ‎ של ‎ מסתערבים ‎ התערבה ‎ בקהל ‎ של ‎ תושבי ‎ העיר.‎ 
אזרחים ‎ שגילו ‎ ערנות ‎ תפסו ‎ כמה ‎ מסתערבים, ‎ בעת ‎ שאלה ‎ יידו‎ 
אבנים ‎ לעבר ‎ הכהניסטים, ‎ במטרה ‎ ליצור ‎ סיבה ‎ לאלימות ‎ של‎ 
שוטרים ‎ כלפי ‎ התושבים.‎ 

אגבריה ‎ האשים ‎ את ‎ ממשלת ‎ נתניהו ‎ בליבוי ‎ הסתה ‎ נגד‎ 
ערבים, ‎ אזרחי ‎ המדינה, ‎ ובהצגתם ‎ כ׳אויבי ‎ המדינה׳.‎ 


הוקמה ‎ ועדה ‎ משותפת ‎ לסביבה‎ 
ובריאות ‎ בראשות ‎ ח״כ ‎ דב ‎ תנין‎ 

ב-27.10 ‎ אושרה ‎ בכנסת ‎ הקמתה ‎ של ‎ ועדה ‎ משותפת‎ 
לסביבה ‎ ובריאות, ‎ ובה ‎ ח״כים ‎ מוועדת ‎ הפנים ‎ והגנת ‎ הסביבה‎ 
ומוועדת ‎ העבודה, ‎ הרווחה ‎ והבריאות. ‎ מטרת ‎ הוועדה‎ 
המשותפת ‎ ־  לעסוק ‎ בהשלכות ‎ של ‎ בעיות ‎ ותופעות ‎ סביבתיות‎ 
כמו ‎ זיהום ‎ אוויר, ‎ קרקע ‎ ומים ‎ על ‎ בריאות ‎ הציבור.‎ 

בראש ‎ הוועדה ‎ עומד ‎ ח״ב ‎ דב ‎ חנין‎ (חד״ש), ‎ יו״ר ‎ השדולה‎ 
הסביבתית-חברתית, ‎ ושותפים ‎ לה ‎ הח״כים ‎ עפו ‎ אגבארייה‎ 
(חד״ש), ‎ רחל ‎ אדטו‎ (קדימה), ‎ ניצן ‎ הורוביץ ‎ <מרצ), ‎ ואחרים.‎ 

חוק ‎ הנצחת ‎ זכר ‎ קורבנות ‎ כפר ‎ קאסם‎ 

ח״ב ‎ מוחמד ‎ ברכה ‎ (חד״ש) ‎ העלה ‎ בכנסת‎ (28.10) ‎ הצעת‎ 
חוק ‎ להנצחת ‎ זכרם ‎ של ‎ 49  הקורבנות ‎ של ‎ הטבח, ‎ שבוצע ‎ ב-‎ 
1956  בתושבי ‎ כפר ‎ קאסם. ‎ החוק ‎ מציע, ‎ שממשלת ‎ ישראל‎ 
תכיר ‎ באחריותה ‎ המוסרית ‎ לטבח, ‎ ושמשרד ‎ החינוך ‎ ידאג‎ 
ללמד ‎ את ‎ לקחיו ‎ בכל ‎ מערכת ‎ החינוך.‎ 

בהסכמת ‎ יוזם ‎ הצעת ‎ החוק, ‎ הוחלט ‎ להעביר ‎ אותו ‎ לוועדת‎ 
החינוך ‎ כהצעה ‎ לסדר ‎ היום.‎ 

מכתב ‎ למערכת‎ 

אלימות ‎ שוטרים ‎ נגד ‎ בודדים‎ 

(בעקבות ‎ "הפנינג ‎ מחאה ‎ בשכונת ‎ הדר", ‎ "זו ‎ הדרך", ‎ 21.10)‎ 

התנהלות ‎ המשטרה ‎ הופכת ‎ אלימה ‎ ופרועה, ‎ בהעדרם ‎ של‎ 
גורמים ‎ הבולמים ‎ אותה. ‎ המשטרה ‎ הופכת, ‎ מבחינות ‎ רבות,‎ 
מגורם ‎ מרסן, ‎ המסייע ‎ לביטחון ‎ הציבור, ‎ לאיום ‎ ממשי ‎ על‎ 
שלום ‎ הציבור. ‎ עדים ‎ לכך ‎ -  תושבי ‎ שכונות ‎ העוני ‎ בשולי‎ 
הערים ‎ ואזרחים ‎ הנתפשים ‎ כ׳חלשים׳, ‎ לרבות ‎ נשים ‎ וגברים‎ 
החיים ‎ לבדם.‎ 

בידי ‎ עדות ‎ מצמררת:‎ 

בשעה ‎ שתיים ‎ לפנות ‎ בוקר, ‎ הגיע ‎ שוטר ‎ לביתה ‎ של ‎ אישה‎ 
מבוגרת ‎ והלם ‎ באגרופיו ‎ בדלת ‎ במשך ‎ שעה ‎ ארוכה. ‎ השוטר‎ 
גם ‎ צעק ‎ ואיים, ‎ כי ‎ ישבור ‎ את ‎ הדלת ‎ והאישה ‎ תחויב ‎ בכיסוי‎ 
הוצאות ‎ הפריצה. ‎ בידי ‎ השוטר ‎ לא ‎ היה ‎ צו ‎ חיפוש, ‎ שמוציא‎ 
שופט, ‎ ובכל ‎ זאת ‎ התעקש ‎ להיכנס.‎ 

שכנים ‎ שהתעוררו ‎ לשמע ‎ הרעש, ‎ ביקשו ‎ ממנו ‎ לעזוב‎ 
ולחדול ‎ להפריע ‎ את ‎ מנוחתם, ‎ והשוטר ‎ הסתלק.‎ 

האגודה ‎ לזכויות ‎ האזרח ‎ ביקשה ‎ מהמשטרה ‎ הסבר‎ 
להתנהגות ‎ השוטר. ‎ רק ‎ כעבור ‎ שנה ‎ של ‎ פניות ‎ עקשניות,‎ 
השיבו ‎ מהמטה ‎ הארצי, ‎ כי ‎ האישה ‎ היא, ‎ כהגדרת ‎ המשטרה ‎ - 
׳עבריינית, ‎ שנמלטה ‎ ממתקן ‎ כליאה ‎ פסיכיאטרי׳. ‎ אך ‎ גם‎ 
לאחר ‎ התשובה ‎ התמוהה, ‎ לא ‎ הציגה ‎ המשטרה ‎ בפני ‎ האגודה‎ 
לזכויות ‎ האזרח ‎ צו ‎ אשפוז ‎ כפוי, ‎ צו ‎ מאסר, ‎ או ‎ מסמך ‎ כלשהו,‎ 
המסביר ‎ את ‎ ניסיון ‎ השוטר ‎ לפרוץ ‎ לבית ‎ האישה ‎ החיה ‎ לבדה.‎ 

האישה, ‎ אזרחית ‎ שומרת ‎ חוק, ‎ לא ‎ נרגעה ‎ לאחר ‎ תקיפת‎ 
השוטר. ‎ בשל ‎ חוסר ‎ הביטחון ‎ שחשה ‎ בדירתה, ‎ עברה ‎ לגור‎ 
בעיר ‎ אחרת.‎ 

גם ‎ שומרים ‎ ואנשי ‎ אבטחה ‎ נוקטים ‎ באלימות. ‎ הייתי ‎ עדה‎ 
למקרה, ‎ בו ‎ שומר, ‎ הניצב ‎ בעמדת ‎ הבידוק, ‎ גרר ‎ אישה ‎ בגיל‎ 
העמידה ‎ בזרועה, ‎ בעודה ‎ שרועה ‎ על ‎ הארץ.‎ 

חשוב ‎ להתייחס ‎ במלוא ‎ הרצינות ‎ לנושא ‎ האלימות ‎ של‎ 
שוטרים ‎ ושאר ‎ לובשי ‎ מדים, ‎ ולגבש ‎ קבוצת ‎ חשיבה ‎ בנושא‎ 
שמירת ‎ זכויות ‎ האזרח ‎ מול ‎ המשטרה.‎ 

ד. ‎ אסתר, ‎ תל-אביב‎ 


זכויות ‎ אדם ‎ 3 


ישראל ‎ גוזלת ‎ מים ‎ מהפלסטינים ‎ בשטחים‎ 

קואליציית ‎ המים ‎ מברכת ‎ על ‎ דו״ח ‎ אמנסט׳, ‎ החושף ‎ את ‎ עוול ‎ חחצמאח.‎ 


קואליציית ‎ המים, ‎ הכוללת ‎ ארגוני ‎ שלום ‎ ישראליים, ‎ וגם‎ 
את ‎ מק״י, ‎ בנק״י, ‎ חד״ש ‎ ומרצ, ‎ הנאבקים ‎ נגר ‎ הצמאת‎ 
האוכלוסייה ‎ הפלסטינית ‎ בשטחים ‎ הכבושים, ‎ בירכה ‎ את‎ 
ארגון ‎ אמנסטי ‎ אינטרנשיונל ‎ על ‎ הרו״ח ‎ המקיף, ‎ שפרסם ‎ ב¬‎ 
סו‎ .27 ‎ בנושא.‎ 

דו״ח ‎ אמנסטי ‎ חושף ‎ מציאות ‎ מבישה, ‎ אשר ‎ אותה ‎ מנסה‎ 
הממשלה ‎ להסתיר ‎ מאזרחי ‎ ישראל ‎ ומהעולם: ‎ מאז ‎ הכיבוש‎ 
ב-1967, ‎ השתלטה ‎ ישראל ‎ על ‎ רוב ‎ מקורות ‎ המים ‎ בגרה‎ 
המערבית, ‎ והיא ‎ מפנה ‎ 80%  מהמים ‎ שנשאבו ‎ לטובת ‎ אזרחי‎ 
ישראל, ‎ לרבות ‎ מתנחלים ‎ מעבר ‎ לקו ‎ הירוק, ‎ ורק ‎ 20%  מוקצים‎ 
לאוכלוסיה ‎ הפלסטינית. ‎ באזורים ‎ רבים ‎ בגרה, ‎ לתושבים‎ 
הפלסטינים ‎ אין ‎ מים ‎ זורמים, ‎ ואילו ‎ בהתנחלויות ‎ הסמוכות‎ 
משקות ‎ ממטרות ‎ דשאים ‎ ירוקים ‎ ליד ‎ בריכות ‎ שחיה. ‎ התוצאה‎ : 
כל ‎ אזרח ‎ בישראל ‎ מקבל ‎ כמות ‎ יומית ‎ של ‎ מים ‎ הגדולה ‎ פי‎ 
ארבע ‎ מזו ‎ שזוכה ‎ לה ‎ תושב ‎ פלסטיני ‎ בשטחים.‎ 

חלוקת ‎ המים, ‎ שקבעו ‎ ממשלות ‎ ישראל ‎ היא ‎ אכזרית ‎ ובלתי‎ 
צודקת ‎ בעליל. ‎ מציאות ‎ זו ‎ של ‎ אפליה ‎ קשה ‎ ובוטה ‎ הונצחה‎ 
בהסכמי ‎ אוסלו, ‎ אשר ‎ קבעו, ‎ כי ‎ מרבית ‎ המים ‎ מן ‎ האקוויפרים‎ 
של ‎ הגדה ‎ המערבית ‎ ימשיכו ‎ לשמש ‎ את ‎ צרכיה ‎ של ‎ ישראל.‎ 
נציגי ‎ הממשלה ‎ טוענים, ‎ שישראל ‎ פועלת ‎ לפי ‎ ההסכמים,‎ 
ופורמלית ‎ זה ‎ נכון; ‎ אך ‎ ההסכמים ‎ עצמם ‎ הם ‎ בלתי ‎ צודקים‎ 
ומפלים ‎ בעליל, ‎ בהשאירם ‎ את ‎ השליטה ‎ במים ‎ בידי ‎ ישראל,‎ 
ובהעניקם ‎ לפלסטינים ‎ מכסות ‎ מצומצמות, ‎ שאינן ‎ מספיקות‎ 
למלא ‎ צרכים ‎ מינימליים. ‎ דו״ח ‎ אמנסטי ‎ מציין, ‎ כי ‎ ההסכמים‎ 
נחתמו ‎ בשעתם ‎ לתקופת ‎ מעבר ‎ קצרה, ‎ ובהנחה ‎ כי ‎ עד ‎ שנת‎ 
1999  תקום ‎ מדינה ‎ פלסטינית, ‎ שתשלוט ‎ בשטחה, ‎ כולל‎ 
במשאבי ‎ המים. ‎ הנצחת ‎ המצב ‎ הזמני ‎ הזה ‎ לפרק ‎ זמן ‎ בלתי‎ 
מוגבל ‎ היא ‎ תופעה ‎ בלתי-נסבלת, ‎ המפרה ‎ את ‎ החוק‎ 
הבינלאומי, ‎ האוסר ‎ על ‎ מדינה ‎ כובשת ‎ להשתמש ‎ לצרכי‎ 
אזרחיה ‎ במשאבים ‎ טבעיים ‎ של ‎ השטח ‎ הכבוש.‎ 

הארגונים ‎ הישראליים ‎ קיימו ‎ בחודשים ‎ האחרונים ‎ כמה‎ 
פעולות ‎ מחאה ‎ בנושא ‎ הצמאת ‎ התושבים ‎ הפלסטינים, ‎ כולל‎ 
משמרות ‎ מחאה ‎ מול ‎ משרדי ‎ רשות ‎ המים ‎ בתל ‎ אביב ‎ ושיירות‎ 
מים ‎ אל ‎ אזורים ‎ בשטחים ‎ הכבושים‎ ,שתושביהם ‎ הפלסטינים‎ 
סובלים ‎ במיוחד ‎ ממדיניות ‎ הממשלה ‎ הישראלית.‎ 

בניגוד ‎ לפסיקת ‎ בג״ץ:‎ 

ברק ‎ מסרב ‎ להרוס ‎ בתים ‎ בהתנחלות‎ 

שופטי ‎ בג״ץ ‎ מתחו ‎ ביקורת ‎ על ‎ משרד ‎ הביטחון ‎ בשל‎ 
השיהוי ‎ בנקיטת ‎ צעדים ‎ נגד ‎ בנייה ‎ בלתי-חוקית ‎ בהתנחלויות.‎ 
נציגי ‎ המדינה ‎ שבו ‎ וטענו ‎ בדיון‎ (28.10), ‎ כי ‎ מאחורי ‎ העיכוב‎ 
עומד ‎ שר ‎ הביטחון, ‎ אהוד ‎ ברק.‎ 

מוקד ‎ המחלוקת ‎ בדיון ‎ בעתירת ‎ הארגונים ‎ "יש ‎ דין"‎ 
ו״בצלם" ‎ הוא ‎ סביב ‎ העיכוב ‎ בהריסת ‎ הבנייה ‎ הבלתי-חוקית‎ 
בהתנחלות ‎ עופרה. ‎ השופטת ‎ איילה ‎ פרוקצ׳יה ‎ אמרה ‎ לנציג‎ 
המדינה, ‎ עו״ד ‎ גלעד ‎ שרמן: ‎ "אתם ‎ מדברים ‎ על ‎ מצב ‎ של ‎ סדרי‎ 
עדיפויות, ‎ אשר ‎ מתאימים ‎ למבחן ‎ של ‎ סבירות. ‎ איך ‎ עונה ‎ כאן‎ 
המצב ‎ לסבירות, ‎ כאשר ‎ צווי ‎ הריסה ‎ הנם ‎ מצב ‎ גם ‎ של ‎ הפרה‎ 
תכנונית ‎ וגם ‎ של ‎ גדלת ‎ קרקע. ‎ האם ‎ שילוב ‎ כזה ‎ לא ‎ צריך‎ 


לעמוד ‎ בראש ‎ סדר ‎ העדיפויות?". ‎ הנשיאה ‎ בייניש ‎ הוסיפה:‎ 
"אתם ‎ שיניתם ‎ את ‎ העמדה ‎ לגבי ‎ הנכונות ‎ שלכם ‎ להרוס ‎ מבנים‎ 
שהנם ‎ בלתי-חוקיים. ‎ לא ‎ ברור ‎ לי ‎ מדוע ‎ היה ‎ שינוי ‎ בעמדה".‎ 

עו״ד ‎ שדמן ‎ השיב ‎ מטעם ‎ המדינה: ‎ "הבתים ‎ המאוכלסים‎ 
נמצאים ‎ בלב ‎ היישוב. ‎ אני ‎ לא ‎ אומר ‎ שזה ‎ מכשיר ‎ את ‎ הבנייה...‎ 
השאלה ‎ היא ‎ האם ‎ לממש ‎ את ‎ צווי ‎ ההריסה ‎ -  ואני ‎ לא ‎ חושב‎ 
שצריך ‎ כרגע. ‎ זה ‎ במקום ‎ גבוה ‎ בסדרי ‎ העדיפויות ‎ לאכוף ‎ את‎ 
צווי ‎ ההריסה ‎ ולכן ‎ הבאנו ‎ את ‎ זה ‎ בפני ‎ שר ‎ הביטחון, ‎ שהתנגד‎ 
להריסה ‎ כעת". ‎ על ‎ כך ‎ ענתה ‎ לו ‎ בייניש, ‎ "לא ‎ יכולה ‎ להיות‎ 
למדינה ‎ עמדה ‎ שתתפוס ‎ אדמות ‎ פרטיות״, ‎ והוסיפה‎ :  "השאלה‎ 
היא ‎ עד ‎ כמה ‎ אנחנו ‎ כמוסד, ‎ כבית ‎ משפט, ‎ יכולים ‎ לאשר ‎ אי-‎ 
חוקיות".‎ 

במהלך ‎ הדיון ‎ טען ‎ נציג ‎ העותרים, ‎ עו״ד ‎ מיכאל ‎ ספרד, ‎ כי ‎ זו‎ 
התנשאות ‎ מכוערת ‎ לחשוב, ‎ שהפלסטינים ‎ הם ‎ כלי ‎ משחק ‎ בידי‎ 
הישראלים. ‎ הפלסטינים ‎ מבקשים ‎ להגן ‎ על ‎ קניינם, ‎ ולכן ‎ יש‎ 
להפוך ‎ את ‎ הצו ‎ בדבר ‎ הריסת ‎ הבתים ‎ בעופרה ‎ למוחלט.‎ 

בעולם‎ 

רק ‎ ארה״ב ‎ וישראל ‎ (ואיי ‎ פלאן)‎ 

תומכות ‎ בהמשך ‎ המצור ‎ על ‎ קובה‎ 

העצרת ‎ הכללית ‎ של ‎ האו״ם ‎ קראה‎ (28.10) ‎ לארצות-הברית‎ 
לבטל ‎ את ‎ המצור ‎ הכלכלי ‎ שהיא ‎ מטילה ‎ על ‎ קובה ‎ מזה ‎ יובל‎ 
שנים. ‎ ההחלטה, ‎ הקוראת ‎ לארה״ב ‎ לבטל ‎ את ‎ המצור, ‎ אושרה‎ 
בתמיכת ‎ נציגים ‎ של ‎ 187  מדינות. ‎ רק ‎ שלוש ‎ מדינות ‎ התנגדו‎ 
להחלטה: ‎ ארה״ב, ‎ ישראל ‎ ואיי ‎ פלאו. ‎ עשר ‎ מדינות ‎ נמעו‎ 
מהצבעה. ‎ זו ‎ השנה ‎ ה-18, ‎ שהעצרת ‎ הכללית ‎ של ‎ האו״ם‎ 
מאשרת ‎ החלטה ‎ בדבר ‎ ביטול ‎ המצור ‎ האמריקאי ‎ על ‎ קובה.‎ 

ממשל ‎ אובאמה ‎ נקט ‎ אמנם ‎ כמה ‎ צעדים ‎ קטנים, ‎ על ‎ מנת‎ 
להפיג ‎ את ‎ המתיחות ‎ עם ‎ קובה, ‎ אך ‎ טרם ‎ פעל ‎ להסרת‎ 
האמברגו ‎ על ‎ המסחר ‎ עם ‎ קובה.‎ 

אורוגוואי: ‎ יתרון ‎ גדול ‎ לשמאל‎ 

חוסה ‎ "פפה" ‎ מוחיקה, ‎ מנהיג ‎ החזית ‎ הרחבה‎ 
באורוגוואי, ‎ וראש ‎ הפלג ‎ השמאלי ‎ בחזית, ‎ שהיה ‎ בעבר ‎ לוחם‎ 
גרילה, ‎ זכה ‎ בבחירות ‎ לנשיאות ‎ (25.10) ‎ ב־47% ‎ מהקולות‎ 
ובמקום ‎ ראשון. ‎ אך ‎ מאחר ‎ שלא ‎ השיג ‎ 50%  מהקולות ‎ -  הוא‎ 
יתמודד ‎ בחודש ‎ הבא ‎ בסיבוב ‎ שני, ‎ שבו ‎ הוא ‎ צפוי ‎ להיבחר.‎ 

הונדורס: ‎ הסכם ‎ בדבר‎ 
שובו ‎ של ‎ סלאיה ‎ לשלטון‎ 

הנשיא ‎ מנואל ‎ סלאיה, ‎ שהודח ‎ בהפיכה ‎ צבאית ‎ ימנית ‎ ב-‎ 
28  ביוני, ‎ מסר ‎ בסוף ‎ השבוע, ‎ כי ‎ נחתם ‎ הסכם ‎ בדבר ‎ כינון‎ 
ממשלה ‎ משותפת ‎ לאנשי ‎ הממשל ‎ בראשותו ‎ ולמובילי‎ 
ההפיכה. ‎ ההסכם ‎ מחייב ‎ את ‎ שני ‎ הצדדים ‎ להכיר ‎ בתוצאות‎ 
הבחירות ‎ לנשיאות, ‎ המתוכננות ‎ להיערך ‎ ב-29 ‎ בנובמבר.‎ 

סלאיה ‎ וחזית ‎ ההתנגדות ‎ שיבחו ‎ את ‎ ההסכם ‎ בדבר ‎ שיקום‎ 
הדמוקרטיה ‎ בהונדורס. ‎ ההסכם ‎ הושג ‎ הודות ‎ למערכה‎ 
העממית ‎ להשבת ‎ סלאיה, ‎ שנמשכה ‎ 125  יום, ‎ וכללה ‎ הפגנות‎ 
יומיומיות, ‎ ולסולידריות ‎ של ‎ מדינות ‎ אמריקה ‎ הלטינית.‎ 


מס״י ‎ בת ‎ 90  /4‎ 


הקומוניסטים‎ 

וההסתדרות‎ 

מאת ‎ בנימין ‎ גונן‎ 

"מק"׳ ‎ היא ‎ מפלגת ‎ המאבק ‎ המעמד,, ‎ מפלגה‎ 
מהפכנית ‎ של ‎ מעמד ‎ העובדים ‎ וכל ‎ השכבות ‎ המנוצלות,‎ 
מפלגת ‎ האינטרנציונליזם ‎ והפטריוטיזם ‎ האמיתי. ‎ מפלגה‎ 
יהודית-ערבית, ‎ הנאבקת ‎ למען ‎ העניינים ‎ האמיתיים‎ 
של ‎ ישראל ‎ לטובת ‎ כל ‎ תושביה" ‎ (תקנון ‎ מק״י, ‎ 2004, ‎ סעיף‎ 
5).‎ 

בקומוניסטים, ‎ היינו ‎ רוצים ‎ שהבעיות ‎ החברתיות‎ 
והמעמדיות ‎ יהיו ‎ מרכז ‎ פעילותנו, ‎ ושהציבור ‎ יבחן ‎ את‎ 
השאלה ‎ הלאומית ‎ כחלק ‎ מהמאבק ‎ הכללי ‎ נגד ‎ הקפיטליזם.‎ 
אך ‎ בפועל, ‎ השאלה ‎ הלאומית ‎ מחריפה, ‎ והכול ‎ סובב ‎ סביבה.‎ 

למרות ‎ התנאים ‎ הקשים ‎ בעבר ‎ ובהווה, ‎ עולה ‎ בידינו ‎ לשמור‎ 
על ‎ העקרונות ‎ המעמדיים ‎ ועל ‎ העמדות ‎ האינטרנציונליסטיות.‎ 
חברותם ‎ של ‎ העובדים ‎ הערבים ‎ בהסתדרות‎ 

עד ‎ לוועידה ‎ ה-9 ‎ של ‎ ההסתדרות ‎ הכללית ‎ (1960), ‎ נמנע‎ 
מהפועלים ‎ הערבים ‎ להצטרף ‎ לשורותיה. ‎ העיקרון, ‎ שהתווה‎ 
בן ‎ גוריון ‎ בספרו ‎ ״ממעמד ‎ לעם״ ‎ (1933), ‎ נשמר ‎ בקפדנות:‎ 
"לא ‎ הגענו ‎ לכאן, ‎ כדי ‎ לארגן ‎ משהוא ‎ או ‎ להפיץ ‎ בין ‎ מישהם‎ 
רעיונות ‎ סוציאליסטיים. ‎ הגענו ‎ לכאן ‎ כדי ‎ ליצור ‎ מולדת ‎ עבודה‎ 
לעם ‎ היהודי...".‎ 

מק״י ‎ וחוגים ‎ דמוקרטיים ‎ נוספים ‎ ניהלו ‎ מערכה ‎ ממושכת‎ 
למען ‎ פתיחת ‎ שערי ‎ ההסתדרות ‎ בפני ‎ הפועלים ‎ הערבים.‎ 
בוועידה ‎ ה-9 ‎ של ‎ ההסתדרות ‎ הוחלט, ‎ אמנם, ‎ על ‎ מתן ‎ אפשרות‎ 
לפועלים ‎ ערבים ‎ להצטרף ‎ באופן ‎ אישי ‎ להסתדרות, ‎ אך ‎ רק‎ 
כעבור ‎ שש ‎ שנים, ‎ בוועידה ‎ ה-10 ‎ של ‎ ההסתדרות ‎ (1966),‎ 
השתתפו ‎ לראשונה ‎ צירים ‎ ערבים. ‎ במקביל, ‎ הושמטה ‎ המילה‎ 
"עבריים" ‎ משמה ‎ של ‎ ההסתדרות, ‎ ונותר ‎ השם: ‎ "ההסתדרות‎ 
הכללית ‎ של ‎ העובדים ‎ בישראל".‎ 
המערכה ‎ נגד ‎ הקומוניסטים ‎ במקומות ‎ העבודה‎ 

ראשי ‎ מפא״י ‎ בהסתדרות ‎ ניהלו ‎ מערכה ‎ להצרת ‎ רגליה ‎ של‎ 
מק״י ‎ באמצעות ‎ התנכלות ‎ לחברי ‎ מק״י ‎ במקומות ‎ עבודתם.‎ 

המערכות ‎ המעמדיות, ‎ בהן ‎ נטלו ‎ חלק ‎ חברי ‎ מק״י, ‎ לא ‎ היו‎ 
קלות. ‎ הן ‎ נערכו ‎ בתנאים ‎ קשים ‎ של ‎ רדיפת ‎ קומוניסטים,‎ 
שנבחרו ‎ לעמדות ‎ חשובות ‎ בוועדי ‎ עובדים. ‎ העיד ‎ על ‎ כך ‎ אלי‎ 
נחמיאס ‎ מהחוג ‎ למדעי ‎ המדינה ‎ באוניברסיטת ‎ חיפה, ‎ אשר‎ 
בעבודת ‎ הגמר ‎ שלו ‎ הביא ‎ מדברי ‎ צבי ‎ בשן, ‎ מעובדי ‎ מועצת‎ 
פועלי ‎ חיפה: ‎ "לאחר ‎ מכן ‎ שלח ‎ אותי ‎ אלמוגי ‎ ל׳דשנים‎ 
ופוספטים׳ ‎ על ‎ מנת ‎ להיאבק ‎ נגד ‎ הוועד ‎ בראשותו ‎ של ‎ אברהם‎ 
לבנבראון‎ (לימים ‎ חבר ‎ הוועד ‎ המרכזי ‎ של ‎ מק״י ‎ וחבר ‎ כנסת‎ 
מטעמה). ‎ תוך ‎ חצי ‎ שנה ‎ הצלחנו ‎ להכניס ‎ 200  חברים ‎ למפא״י‎ 
ולשלוט ‎ בוועד".‎ 

שיטות ‎ הרדיפה ‎ שיישמו ‎ יוסף ‎ אלמוגי ‎ ואבא ‎ חושי, ‎ שכיהנו‎ 
במשך ‎ שנים ‎ רבות ‎ כמזכירי ‎ מועצת ‎ פועלי ‎ חיפה, ‎ היו ‎ ידועות‎ 
לשמצה ‎ באנטי-קומוניזם ‎ שלהן ‎ ובעוינותם ‎ לעובדים ‎ הערבים.‎ 

בספרו ‎ "בעובי ‎ הקורה", ‎ מספר ‎ יוסף ‎ אלמוגי, ‎ כי ‎ בתחילת‎ 
שנות ‎ ה-50 ‎ היו ‎ כ-500 ‎ מקומות ‎ עבודה ‎ בחיפה ‎ ו-12 ‎ מהם ‎ היו‎ 
מוקדי ‎ כוח ‎ ראשונים ‎ במעלה ‎ ועמדות ‎ מפתח ‎ מבחינת‎ 


השליטה ‎ בהסתדרות, ‎ וביניהם: ‎ הנמל, ‎ צי ‎ הסוחר, ‎ הרכבת,‎ 
הדואר, ‎ חברת ‎ החשמל, ‎ בתי ‎ הזיקוק, ‎ מפעל ‎ הטקסטיל ‎ אתא,‎ 
דשנים ‎ וחומרים ‎ כימיים ‎ ופניציה. ‎ אלמוגי ‎ ציין, ‎ כי ‎ כמעט ‎ כל‎ 
ועדי ‎ העובדים ‎ במקומות ‎ עבודה ‎ גדולים ‎ אלה ‎ היו ‎ בשליטת‎ 
מפ״ם ‎ ומק״י ‎ והוסיף. ‎ "נדרשו ‎ לנו ‎ כשלוש ‎ שנים, ‎ עד ‎ סוף‎ 
1952, ‎ כדי ‎ לשכנע ‎ את ‎ העובדים, ‎ כי ‎ למען ‎ ההסתדרות‎ 
והמדינה ‎ ולמענם ‎ הם, ‎ מוטב ‎ שיצביעו ‎ בעד ‎ מומלצי ‎ מפא״י"‎ 
(לוועד ‎ העובדים ‎ -  ב״ג). ‎ אשר ‎ לשיטות ‎ "השכנוע" ‎ שהנהיגו‎ 
אלמוגי ‎ וחבריו, ‎ הן ‎ כללו ‎ מכות, ‎ איומים ‎ ופיטורים.‎ 

על ‎ הפחד ‎ של ‎ עסקני ‎ מפא״י ‎ מפני ‎ כוחות ‎ השמאל, ‎ יעידו‎ 
דבריו ‎ של ‎ אלמוגי ‎ ביחס ‎ לשביתת ‎ הימאים ‎ הגדולה ‎ ב- 195 1  : 

"היה ‎ לי ‎ יסוד ‎ להניח, ‎ שאנו ‎ מתקרבים ‎ למבחן ‎ כוח, ‎ החורג‎ 
במידה ‎ רבה ‎ מן ‎ המאבק ‎ על ‎ השלטון ‎ באגודת ‎ הימאים... ‎ הביאו‎ 
לידיעתי, ‎ כי ‎ אחדים ‎ ממנהיגי ‎ המורדים, ‎ ובראשם ‎ נמרוד ‎ אשל,‎ 
עמדו ‎ בקשרים ‎ הדוקים ‎ עם ‎ איגודים ‎ מקצועיים ‎ קומוניסטיים...‎ 
נודע ‎ לי ‎ על ‎ פגישות ‎ שקיימו ‎ המורדים ‎ עם ‎ אסתר ‎ וילנסקה‎ 
ממנהיגות ‎ מק״י".‎ 

מאבקם ‎ של ‎ הימאים ‎ למען ‎ ניהול ‎ האיגוד ‎ שלהם, ‎ תוך‎ 
דחיית ‎ התכתיבים ‎ של ‎ מנהיגי ‎ מפא״י, ‎ היה ‎ מאבק ‎ אמיץ‎ 
וארוך. ‎ הוא ‎ היה ‎ סימן ‎ דרך ‎ ומופת ‎ למאבקים ‎ אחרים, ‎ שבאו‎ 
בעקבותיו.‎ 

השותפות ‎ בהנהגת ‎ ההסתדרות‎ 

בעקבות ‎ הבחירות ‎ לוועידת ‎ ההסתרות ‎ ולמועצות ‎ הפועלים‎ 
בשנת ‎ 1989, ‎ הצטרפה ‎ סיעת ‎ חד״ש ‎ לראשונה ‎ לקואליציות,‎ 
בראשות ‎ מפלגת ‎ העבודה, ‎ בכמה ‎ מועצות ‎ פועלים. ‎ בין ‎ השנים‎ 
1994-2007, ‎ הייתה ‎ חד״ש ‎ חברה ‎ בקואליציה ‎ בהסתדרות ‎ והיו‎ 
לה ‎ שני ‎ נציגים ‎ בהנהגתה. ‎ לאחר ‎ הוועידה ‎ האחרונה, ‎ ה-20,‎ 
שנערכה ‎ ב-2007, ‎ התנהל ‎ משא-ומתן, ‎ אך ‎ בסופו-של-דבר,‎ 
לא ‎ הצטרפה ‎ סיעת ‎ חד״ש ‎ לקואליציה ‎ ההסתדרותית.‎ 

בשעתו, ‎ כאשר ‎ סיעת ‎ חד״ש ‎ הצטרפה ‎ לקואליציה ‎ ולהנהגת‎ 
ההסתדרות, ‎ לא ‎ עשינו ‎ זאת ‎ כביטוי ‎ של ‎ תמיכה ‎ במדיניות‎ 
ההסתדרות, ‎ וגם ‎ לא ‎ הענקנו ‎ הסכמה ‎ מראש ‎ לצעדים, ‎ שבהם‎ 
נקט ‎ הרוב ‎ בהנהגה.‎ 

גם ‎ בשנים ‎ שנציגינו ‎ היו ‎ חברים ‎ בהנהגת ‎ ההסתדרות,‎ 
הופענו ‎ בעקביות ‎ נגד ‎ החלפתם ‎ של ‎ הסכמים ‎ קיבוציים‎ 
בהסכמים ‎ אישיים, ‎ נגד ‎ ההפרטה ‎ של ‎ חברות ‎ ממשלתיות‎ 
והסתדרותיות, ‎ נגד ‎ ניתוק ‎ קופת ‎ חולים ‎ מההסתדרות, ‎ נגד‎ 
סגירת ‎ עיתון ‎ ההסתדרות ‎ "דבר", ‎ ונגד ‎ הפגיעה ‎ המתמשכת‎ 
בערכים ‎ מעמדיים, ‎ כמו ‎ ביטול ‎ ציון ‎ ה-1 ‎ במאי. ‎ במקביל‎ 
תמכנו ‎ בכל ‎ צעד ‎ לטובת ‎ העובדים, ‎ לרבות ‎ השגתם ‎ של ‎ הסכמי‎ 
תוספת ‎ יוקר, ‎ של ‎ הסכמי ‎ שכר ‎ ושל ‎ הסכמי ‎ מסגרת ‎ ארציים.‎ 

למרות ‎ שההחלטה ‎ בדבר ‎ פתיחת ‎ שערי ‎ ההסתדרות ‎ בפני‎ 
העובדים ‎ הערבים ‎ יושמה, ‎ נמשכה ‎ אפלייתם ‎ בקבלה ‎ לעבודה,‎ 
במקומות ‎ העבודה, ‎ וגם ‎ במסגרות ‎ ההסתדרותיות ‎ עצמן. ‎ לכן‎ 
נאבקנו ‎ לשילוב ‎ מלא ‎ של ‎ הפועל ‎ הערבי ‎ בהסתדרות, ‎ להקמתן‎ 
של ‎ מועצות ‎ פועלים ‎ ביישובים ‎ הערביים ‎ ולשוויון ‎ זכויות ‎ מלא‎ 
במקומות ‎ העבודה.‎ 

נושא ‎ חשוב ‎ נוסף, ‎ בו ‎ עסקנו ‎ במשך ‎ שנים, ‎ היה ‎ הדאגה‎ 
לשכר ‎ הוגן ‎ ולזכויות ‎ לפועלים ‎ הפלסטינים ‎ מהשטחים‎ 
הכבושים. ‎ פעלנו ‎ להכרה ‎ באיגודים ‎ המקצועיים ‎ הפלסטיניים‎ 
ובזכותם ‎ לייצג ‎ את ‎ הפועלים ‎ הפלסטינים ‎ המועסקים ‎ בישראל.‎ 

המשימות ‎ הנוכחיות‎ 

בעשורים ‎ האחרונים ‎ חלו ‎ שינויים ‎ רבים ‎ במבנה ‎ של ‎ החברה‎ 
הישראלית, ‎ בריכוז ‎ העושר, ‎ מצד ‎ אחד, ‎ ובגידול ‎ במספר‎ 
(המשך ‎ בעמוד ‎ 5)‎ 


בינלאומי ‎ /5‎ 


מה ‎ מסתתר ‎ מאחור, ‎ "המאבק ‎ בטרור"?‎ 

ארונדהט• ‎ רו,, ‎ הסופרת ‎ הנודעת ‎ והפעילה ‎ החברתית, ‎ מספרת ‎ בריאיון ‎ על‎ 
משמעות ‎ הדמוקרטיה ‎ בארצה, ‎ הודו, ‎ ועל ‎ מה ‎ שמכונה ‎ "מאבק ‎ בטרור".‎ 


הריאיון ‎ נערך ‎ לרגל ‎ ספרה ‎ החדש ‎ של ‎ ארונדהטי ‎ רוי ‎ - 
"רשימות ‎ מהשטח ‎ על ‎ דמוקרטיה", ‎ ומתייחס ‎ למסקנותיה ‎ של‎ 
הסופרת ‎ לגבי ‎ הדמוקרטיה ‎ בהודו.‎ 

בתשובה ‎ לשאלת ‎ המראיינת ‎ אמי ‎ גודמן, ‎ השיבה ‎ רוי, ‎ כי‎ 
מתברר ‎ יותר ‎ ויותר, ‎ שהדמוקרטיה ‎ קשורה ‎ לרעיון ‎ של ‎ השוק‎ 
החופשי ‎ ומוגבלת ‎ לרעיון ‎ הרווח. ‎ לפני ‎ שנים ‎ לא ‎ רבות,‎ 
ארצות-הברית ‎ חששה ‎ מדמוקרטיות, ‎ ולכן ‎ היא ‎ סייעה ‎ למגר‎ 
דמוקרטיות ‎ ברחבי ‎ העולם, ‎ כמו, ‎ למשל, ‎ בצ׳ילה. ‎ כעת ‎ נטען,‎ 
כי ‎ מנהלים ‎ מלחמות, ‎ כדי ‎ לשתול ‎ דמוקרטיה, ‎ וזאת ‎ משום‎ 
שדמוקרטיה ‎ משרתת ‎ את ‎ השוק ‎ החופשי.‎ 

בדמוקרטיה ‎ נוסח ‎ הודו, ‎ מציינת ‎ רוי, ‎ מוסדות ‎ דמוקרטיים‎ 
כמו ‎ מערכת ‎ המשפט, ‎ בית ‎ המשפט ‎ העליון ‎ והתקשורת ‎ נעשו‎ 
חלולים ‎ ונותרו ‎ רק ‎ הקליפות ‎ שלהם. ‎ החברה ‎ ההודית‎ 
בכללותה ‎ מתמודדת ‎ עם ‎ משבר ‎ הדמוקרטיה.‎ 

בהמשך ‎ נשאלה ‎ רוי ‎ לגבי ‎ מה ‎ שממשלת ‎ הודו ‎ מגדירה‎ 
כמשימה ‎ הפוליטית ‎ החשובה ‎ ביותר ‎ שלה ‎ -  המערכה ‎ למיגור‎ 
הקבוצות ‎ המאואיסטיות, ‎ המואשמות ‎ בטרור.‎ 

לאחר ‎ אירועי ‎ ה-11 ‎ בספטמבר ‎ 2001, ‎ מציינת ‎ רוי, ‎ התריעו‎ 
לא ‎ מעטים, ‎ כי ‎ העוני ‎ המתפשט ‎ עלול ‎ להפוך ‎ טרור, ‎ וזה ‎ בדיוק‎ 
מה ‎ שקורה. ‎ העניים ‎ ביותר ‎ בהודו ‎ מכונים ‎ טרוריסטים.‎ 

בחלקים ‎ המרכזיים ‎ והמזרחיים ‎ של ‎ הודו ‎ ישנם ‎ יערות ‎ ענק,‎ 
המשתרעים ‎ בבנגל ‎ המערבית, ‎ באוריסה ‎ ובמדינות ‎ נוספות‎ 
בתוך ‎ הודו. ‎ ביערות ‎ אלה ‎ חיים ‎ עמים ‎ ילידים. ‎ אך ‎ באותם‎ 
יערות ‎ נמצאים ‎ גם ‎ המאגרים ‎ הגדולים ‎ ביותר ‎ של ‎ אוצרות ‎ טבע‎ 
כמו ‎ בוקסיט ‎ ועפרות ‎ ברזל, ‎ שתאגידים ‎ רב-לאומיים ‎ מעוניינים‎ 
מאוד ‎ לשלוט ‎ בהם.‎ 

בשנת ‎ 2005, ‎ לאחר ‎ שממשלת ‎ הודו ‎ חתמה ‎ על ‎ "מזכר‎ 
הבנה" ‎ עם ‎ תאגיד ‎ טאטא, ‎ התאגיד ‎ הגדול ‎ ביותר ‎ בהודו, ‎ סומנו‎ 
כל ‎ הר, ‎ כל ‎ יער ‎ וכל ‎ נהר ‎ במרכז ‎ הודו ‎ בזיכיון ‎ של ‎ תאגיד‎ 
מסוים. ‎ במקביל ‎ הקימה ‎ ממשלת ‎ הודו ‎ מיליציה ‎ חמושה‎ 
מיוחדת, ‎ שתפקידה ‎ ללחום ‎ במאואיסטים, ‎ שלדבריה ‎ מצויים‎ 
באותם ‎ יערות. ‎ העניין ‎ הוא, ‎ מדגישה ‎ רוי, ‎ שהן ‎ המאואיסטים‎ 
והן ‎ אנשי ‎ המיליציה ‎ הם ‎ בני ‎ העמים ‎ הילידים. ‎ וכך ‎ משוגרים‎ 
אנשי ‎ המיליציה ‎ למסעות ‎ עונשין ‎ הכוללים ‎ שריפת ‎ כפרים,‎ 
אונס ‎ נשים ‎ והצתת ‎ יבולים. ‎ רוי ‎ סיפרה ‎ בריאיון, ‎ כי ‎ ביקרה‎ 
לאחרונה ‎ באזור ‎ ונוכחה ‎ לדעת, ‎ כי ‎ 640  כפרים ‎ הועלו ‎ באש.‎ 
מכלל ‎ 350  אלף ‎ התושבים, ‎ 50  אלף ‎ נמלטו ‎ למחנות ‎ שהקימה‎ 
המשטרה ‎ בצירי ‎ הדרכים.‎ 

הבעיה ‎ החלה ‎ לפני ‎ כמה ‎ שנים, ‎ כאשר ‎ תאגידי ‎ כרייה ‎ החלו‎ 
בעבודתם. ‎ הממשלה ‎ העלתה ‎ את ‎ עניין ‎ המאואיסטים, ‎ כדי‎ 
שיהיה ‎ לה ‎ תירוץ ‎ לדכא ‎ כל ‎ התנגדות ‎ לכריית ‎ העפרות, ‎ ובעצם‎ 
הציתה ‎ מעין ‎ מלחמת ‎ אזרחים. ‎ שר ‎ האוצר ‎ הנוכחי ‎ בהודו ‎ היה,‎ 
עד ‎ למינוי ‎ לשר, ‎ חבר ‎ בהנהלה ‎ של ‎ חברה ‎ בשם ‎ "וודנטה",‎ 
אשר ‎ בבעלותה ‎ מיכרות ‎ במדינת ‎ אוריסה. ‎ אותו ‎ שר ‎ אוצר‎ 
הכריז, ‎ כי ‎ 85%  מההודים ‎ צריכים ‎ לחיות ‎ בערים. ‎ משמעות‎ 
הדבר ‎ -  לעקור ‎ מבתיהם ‎ בכפרים ‎ 500  מיליון ‎ הודים.‎ 

(הריאיון ‎ המלא ‎ פורסם ‎ באתר ‎ 30/9/09  י¥\0א ‎ ׳(30־06111001)‎ 


הקומוניסט■□ ‎ וההסתדרות‎ 

(סוף ‎ מעמוד ‎ 4)‎ 

החיים ‎ בעוני, ‎ מצד ‎ שני. ‎ התחזקו ‎ כוחות ‎ הימין, ‎ אך ‎ המשימות‎ 
העיקריות ‎ של ‎ הקומוניסטים ‎ בתחום ‎ המעמדי-חברתי ‎ נותרו‎ 
בעינן. ‎ לכן ‎ מתייצבת ‎ המפלגה ‎ הקומוניסטית ‎ הישראלית‎ 
בעקביות ‎ לימין ‎ מאבקי ‎ העובדים ‎ להגנת ‎ רמת ‎ חייהם, ‎ נגד ‎ כל‎ 
גילוי ‎ של ‎ אפליה ‎ של ‎ עובדים ‎ ערבים ‎ ושל ‎ נשים ‎ עובדות, ‎ ונגד‎ 
כל ‎ פגיעה ‎ בהישגיהם ‎ הסוציאליים ‎ של ‎ השכירים.‎ 

ממשלות ‎ ישראל ‎ לדורותיהן ‎ מייצגות ‎ את ‎ בעלי ‎ ההון‎ 
הגדול, ‎ הישראלי ‎ והזר. ‎ מבחינתן, ‎ טובת ‎ המשק ‎ היא ‎ גידול‎ 
ברווחים ‎ של ‎ בעלי ‎ ההון, ‎ סוחרי ‎ הבורסה ‎ וראשי ‎ הבנקים, ‎ ולא‎ 
דאגה ‎ לרווחתו ‎ של ‎ האדם ‎ העובד.‎ 

בפעילותנו ‎ היומיומית ‎ ובהופעות ‎ של ‎ נציגינו ‎ במוסדות‎ 
ההסתדרות ‎ ובכנסת, ‎ אנו, ‎ הקומוניסטים, ‎ אומרים ‎ בפה ‎ מלא,‎ 
שלא ‎ ניתן ‎ להתגבר ‎ על ‎ המצוקה ‎ הכלכלית ‎ והחברתית ‎ מבלי‎ 
לפתור ‎ את ‎ הבעיה ‎ היסודית, ‎ את ‎ הסכסוך ‎ הישראלי-פלסטיני.‎ 
לב ‎ הבעיה ‎ הוא ‎ ההכרה ‎ בצורך ‎ בסיום ‎ הכיבוש, ‎ בנסיגה ‎ לקווי‎ 
ה-4 ‎ ביוני ‎ 1967, ‎ ובהקמת ‎ מדינה ‎ פלסטינית ‎ בצד ‎ מדינת‎ 
ישראל. ‎ מול ‎ גל ‎ ההסתה, ‎ לפיה ‎ "אין ‎ פרטנר", ‎ אנו ‎ אומרים,‎ 
שהפרטנר ‎ שלנו ‎ הוא ‎ הנציגות ‎ הנבחרת ‎ של ‎ העם ‎ הפלסטיני‎ 
ואיתה ‎ צריך ‎ לדבר, ‎ כדי ‎ למנוע ‎ את ‎ שפיכות ‎ הדמים ‎ ולבנות‎ 
סיכוי ‎ לחיים ‎ משותפים.‎ 

המפלגה ‎ הקומוניסטית ‎ הישראלית ‎ מעבירה ‎ את ‎ מסורת‎ 
המאבק ‎ המעמדי ‎ מדור ‎ לדור. ‎ אנו ‎ מודעים ‎ לכך, ‎ שבמאבקים‎ 
חברתיים ‎ ישנן ‎ עליות ‎ ומורדות, ‎ וכי ‎ כל ‎ דור ‎ תורם ‎ לניסיון‎ 
המאבק ‎ הנצבר.‎ 

בשנות ‎ ה-70 ‎ וה-80 ‎ של ‎ המאה ‎ העשרים, ‎ חברי ‎ המפלגה‎ 
הקומוניסטית ‎ נמנו ‎ עם ‎ היוזמים ‎ והפעילים ‎ במערכות ‎ של‎ 
העובדים. ‎ חברינו ‎ היו ‎ פעילים ‎ בוועדי ‎ הפעולה ‎ של ‎ העובדים,‎ 
שארגנו ‎ שביתות ‎ ומחאות ‎ ארציות. ‎ פעילות ‎ זו ‎ ביטאה ‎ את‎ 
מדיניות ‎ מק״י, ‎ המבוססת ‎ על ‎ אחדות ‎ פעולה ‎ של ‎ העובדים,‎ 
ללא ‎ הבדל ‎ השקפה ‎ פוליטית ‎ והשתייכות ‎ מפלגתית.‎ 

עלינו ‎ לזכור ‎ ולשנן, ‎ שלא ‎ "ההנהגה" ‎ היא ‎ ההסתדרות, ‎ אלא‎ 
העובדים ‎ המאורגנים ‎ בה, ‎ והם ‎ יכולים ‎ לשנות ‎ ולעמוד ‎ על‎ 
משמר ‎ זכויותיהם. ‎ תפקיד ‎ מדריך ‎ ומכוון ‎ היה ‎ ויהיה‎ 
לקומוניסטים ‎ ולחד״ש, ‎ ומחובתנו ‎ להגביר ‎ את ‎ מעורבותנו‎ 
במאבקם ‎ של ‎ עובדי ‎ ישראל, ‎ יהודים ‎ כערבים.‎ 

תרומת ‎ הקומוניסטים ‎ לקידום ‎ המערכה ‎ המעמדית ‎ להגנת‎ 
זכויות ‎ העובדים ‎ מותנית ‎ ביכולתנו ‎ לרכוש ‎ את ‎ אמון‎ 

העובדים, ‎ לגלות ‎ מסירות ‎ ודוגמא ‎ אישית. ‎ עשינו ‎ זאת ‎ בשנות‎ 
שלטון ‎ המנדט ‎ הבריטי ‎ וגם ‎ במאבקים ‎ הידועים, ‎ שהיינו‎ 
מעורבים ‎ בהם, ‎ באזורי ‎ התעשייה ‎ בתל-אביב, ‎ בחיפה, ‎ בפתח‎ 
תקוה, ‎ בנצרת, ‎ בדיר ‎ הנא ‎ ובמקומות ‎ נוספים. ‎ היו ‎ אלו ‎ יוזמות‎ 
שצמחו ‎ מלמטה ‎ ודירבנו ‎ את ‎ הנהגת ‎ ההסתדרות ‎ להתייצב‎ 
לימין ‎ העובדים ‎ והמובטלים ‎ ולמלא ‎ את ‎ תפקידה. ‎ זו ‎ המסורת‎ 
של ‎ המאבק ‎ המעמדי, ‎ שעלינו ‎ ללמוד ‎ ולהמשיך ‎ וליישם‎ 
בפעילותנו ‎ היומיומית.‎ 


